पेले

पेले हवाई धर्मय् ज्वालामुखी व मिया देवी व हवाई टापुया निर्माता ख। वय्कःयात सम्मानया रुपय् "तुतु पेले" (मय्जु पेले) धकाः म्हसीकिगु या। वय्कः हवाई पौराणिक बाखन्य् दुने छम्ह नांजाःम्ह द्यः ख। प्राचीन हवाईया संस्कारय् वर्तमानय् दयाच्वंगु तजिलजिइ वय्कःया सांस्कृतिक प्रभाव नांजाः। देवीया मेमेगु नां पेले-होनुआ-मेआ ("पवित्र भूमिया पेले") व का वाहिने ʻऐ होनुआ ("पृथ्वी नइम्ह मिसा") ला। 

देवी पेलेया थी-थी बाखनय्, वय्कःया जन्म हौमेया नांयाम्ह मिसाया आत्मां जूगु ख। वय्कःया जन्म पापा (वा पृथ्वी मां) व वाकेआ (सर्ग/आकाश अबु)या मचाया रुपय् जूगु ख। वय्कःया मां व अबु हवाइमि परम्पराय् परम प्राणीया सन्तानया रुपय् जूगु ख। पेलेयात "पवित्र भूमियात आकार बीम्ह" धका नं म्हसीकिगु या व थ्व खँ प्राचीन हवाईया म्येय् हालातःगु दु। पेलेया बारेय् दकलय् न्हापां पिदंगु बाखं विलियम एलिसं च्वयादीगु ख। 

 थःथिति 
पेलेया मेपिं नांजाःपिं थःथितिपिं थथे दु :

 आइ-कनाका, पासा 
 आहु-इ-माइआ-पा-कनालोआ, किजा, नांया अर्थ "कनालोआया बुँया केराया पुचः" ख 
 हौमेया, पेलेया मां
 हिʻइआका बाय् हि'इआका-इ-का-पुआ-'एना-'एना, तता/केंहे, नृत्य का आत्मा, लेइ स्वांमा दयेकीम्ह, चिकित्सक 
 हिना-अलिइ, मां अले थी थी रुप काइम्ह ।
 का-माइउ, युद्ध देवता, पेले व हियाका  या थःथिति।
 का-मोहो-अलिʻइ, छम्ह शार्क द्यः व म्यायेत माःगु लःया  रक्षक
 केन-अपुआ, अर्धदेव चीधिकःम्ह किजा 
 कामापुआ'आ, छम्ह आकार हिलीम्ह कुपुआ व हवाई लोककथाय् गुबलें गुबलें पेलेया मिजंया रुपय् वर्णन यानातःगु दु
 काने-हेकिलि, पल्पसाया आत्मा (छम्ह कुबः)
 काने-होआ-लानि, अबु व मि नापं स्वापू दुम्ह पात्र
 काʻओहेलो, छम्ह नश्वर भातृ।
 कपो, प्रजनन क्षमताया देवी ।
 का-पोहो-इ-काही-ओला, विस्फोटया देवी
 के-ओ-अही-कामा-काउआ, लाभा बाहाःया देवी (छम्ह कुबूम्ह)
 के-उआ-ए-के-पो, वा व मिया आत्मा
 नामाका, पेलेया केहें समुद्रया देवी बाय् जल आत्माया रुपय् खनेदैम्ह देवी।
 तमा-एहु, किजा, ताहिसियन भासय् सालामान्दर व अग्निया द्यः 
 उलुपोका, पोलिनेसियन पौराणिक कथा कथं शत्रु
 वाहिएलोआ, भाःत गुकिया पाखें वय्कःया काय् लाका व मेनेहुने  बुइकल।

स्वयादिसँ
 हवाई

लिधंसा

पुचः:हवाई